text: Folio61r
   Moult plot Cléomadès li mans 
   Que li manda li rois Carmans, 
   Si que moult en fu esjoïs. 
   Lors a I sien vallet tramis 
   Vers sa mere done Ynabele 
   Et vers Clarmondine la bele, 
   Et leur mande que là venra 
   Et k'avoeques lui amenra 
   Les messagiers le roi Carmant 
   Qui à lui sont venu errant. 
   Et li vallés, quant l'entendi
   PageV02P205
   La royne, le dit ainsi 
   Que Cléomadès li rouva. 
   Quant Clarmondine entendu a 
   Ces nouveles, moult en fu lie, 
   Un granment fu rassouagie 
   Des maus qu'ot eüs pour sa mere, 
   Quant nouveles sot de son pere. 
  